Hemserekê Pêroyî yê Partîya Demokratîke ya Şaran (HDP)  Pervîne Buldan û Mîthat Sancarî derheqê rewaş wekîlê xo Omer Faruk Gergerlîogluyî eşkerayîye daye û nê pare kerdî:
''Wekîlê Omer Faruk Gergerlîogluyo ke bîlasebeb ceza dîyaye ci û wekîlîya ci ameye wardayene çîyê ke vizêrna vera ci yenê kerdene reyna ramojna ke rayraberdişê mucadeleyê heqanê merdiman de ma senî heqdar ê.
Nê welatî de heq û azadîyê merdiman her firset hete îqtîdarî ra bi hewayêkê giranî yenê binpaykerdene û eciqnayene. Înanê ke tewirêkê dişmenkî wekîlê ma Gergerlîolu destbend kerd rixmê raporê doktorî ke kontrolê verênî de ame girewtene Gergerlîoglu berd zîndan û nîmê şewe de reyna berde nêweşxane. Wekîlê ma Gergerlîoglu nika  serwîsê ciewnîyayîşê giranî de yo seba ke helêke cuwa ver bişawîyo zîndan, doktoran rê zext yeno kerdene.
Îqtîdar vera înan ke qalê binpaykerdişê heqanê merdiman  kenê û vejenê werte hêrişê xo rê dewam keno. Na rewşe bi nimûneyê Gergerlîogluyî resaye merheleya tewr berze. Sey tim  pîya bi wekîlê xo Omer Faurk Gergerlîogluyî ma do mucadeleyê xo yê vera îqtîdaro ke heme erjanê merdimîye eciqneno, rê dewam bikerê. Edalet do ser bikewo, heqîqet do ser bikewo.''
